Piemineklis

Piemineklis, arī monuments (no  — 'piemineklis'), šaurākā nozīmē ir tēlniecības vai arhitektūras veidojums, kas veltīts piemiņai, pilsētas vai vietas izskata uzlabošanai un sociālās atmiņas kopšanai - piemēram, cilvēka vai vēsturiska notikuma piemiņai.

Plašākā nozīmē "piemineklis" apzīmē objektu, kas veido valsts, tautas, cilvēces kultūras mantojuma daļu. Šādā plašākā nozīmē mēdz runāt arī par pilsētbūvniecības un arhitektūras pieminekļiem, arheoloģiskajiem, dabas, mākslas, vēstures un kultūras pieminekļiem.

Pieminekļi ir tikuši celti jau tūkstošiem gadu senā pagātnē. Aizvēstures periodā ir būvēti dolmeni, Stonhendža, tumuli un citas līdzīgas struktūras. Ēģiptes piramīdas, Grieķijas Partenons, Lielais Ķīnas mūris, Indijas Tadžmahāls un Lieldienu salu moai ir daži no pazīstamākajiem senajiem pieminekļiem. ASV Brīvības statuja un Francijas Eifeļa tornis ir slaveni nesenākas pagātnes pieminekļi.

Viens no Latvijas ievērojamākajiem pieminekļiem ir Brīvības piemineklis. Šeit atrodams visu Valsts aizsargājamo kultūras pieminekļu saraksts Rīgā.

 Ārējās saites 

 Valsts kultūras pieminekļu aizsardzības inspekcija